Egyéni céljaidtól és az aktuálisan fennálló lehetőségeidtől függően a hitelkiváltás, adósságrendezés ilyen módokon történhet:
Felvehetsz pont akkora hitelösszeget, mint amennyi a meglévő kölcsönödből még hátra van, ugyanolyan hosszú futamidővel, mint az eredeti. Mivel az új hiteled kamata vélhetően kedvezőbb, ezért a törlesztőrészleteid csökkenni fognak.
Vállalhatsz ugyanakkora havi törlesztőrészletet az új hitelre is, mint amennyit most fizetsz. Az új hitelt kedvezőbb kondíciókkal veszed fel, így rövidebb futamidő alatt megszabadulhatsz a tartozásodtól.
Igényelhetsz nagyobb hitelösszeget, de - mivel egy kedvezőbb hitelkonstrukciót választasz -  ugyanakkora törlesztőrészlettel és ugyanannyi időre. Ebből kiváltható a jelenlegi hiteled, és még más célokra is marad pénzed.
Több fennálló tartozásodat összevonhatod egy új hitelben. Ez az adósságrendezés. Ilyenkor minden régi hiteled kifizetésre kerül, és egyetlen új kölcsönt kell tovább törlesztened.
Változó kamatozású hiteledet fix kamatozású hitelre cserélheted, vagy hosszabb időre befixálhatod, hogy a törlesztőrészlet a futamidő végéig (vagy hosszú ideig) kiszámítható, biztonságosan tervezhető legyen.